Blaze7451/Wiki-th-20250601 huggingface dataset:
พญาสัตบรรณ

พญาสัตบรรณ หรือ  สัตบรรณ หรือ ตีนเป็ด (Alstonia scholaris) เป็นไม้ยืนต้นขนาดใหญ่มีความสูงประมาณ 12–20 เมตร อยู่ในวงศ์ Apocynaceae มีถิ่นดั้งเดิมในเอเชียตะวันออกเฉียงใต้ และพบได้ทุกภาคในประเทศไทย  และเป็นต้นไม้ประจำจังหวัดสมุทรสาคร

**ลักษณะ**
เปลือกหนาแต่เปราะ ผิวต้นมีสะเก็ดเล็ก ๆ สีขาวปนน้ำตาลกรีดดูจะมียางสีขาวลำต้นตรง แตกกิ่งก้านสาขามากลักษณะเป็นชั้น ๆ เปลือกชั้นในสีน้ำตาล มีน้ำยางสีขาว ใบเป็นกลุ่มบริเวณปลายกิ่งช่อหนึ่งมีใบประมาณ 5–7 ใบ ก้านใบสั้น แผ่นใบรูปรีแกมรูปขอบขนานถึงรูปหอกแกมรูปขอบขนาน หรือรูปมนแกมรูปบรรทัด ปลายใบเป็นติ่งเล็กน้อย ใบด้านบนมีสีเขียวเข้ม ด้านล่างมีสีขาวนวล ถ้าเด็ดก้านใบจะมียางสีขาว ลักษณะใบยาวรีปลายใบมนโคนใบแหลม ขนาดใบยาวประมาณ 10–12 เซนติเมตร ออกดอกสีเขียวอ่อนเป็นช่อตามปลายกิ่ง ปากท่อของกลีบดอกมีขนยาวปุกปุย ดอกมีกลิ่นฉุนรุนแรง สูดดมเพียงเล็กน้อยจะรู้สึกกลิ่นหอม หากสูดดมมากจะรู้สึกวิงเวียนศีรษะ ช่วงค่ำจะส่งกลิ่นแรงกว่าเวลาอื่น ๆ ดอกเป็นกลุ่มคล้ายดอกเข็มช่อหนึ่งจะมีกลุ่มดอกประมาณ 7 กลุ่ม ดอกมีสีขาวอมเหลือง ปกติจะออกดอกในช่วงเดือนตุลาคมถึงเดือนธันวาคม ผลเป็นฝักยาว ฝักคู่หรือเดี่ยว ลักษณะเป็นเส้น ๆ กลมเรียวยาวประมาณ 20–30 เซนติเมตร เมื่อแก่จะแตก มีขุยสีขาวคล้ายฝ้ายปลิวไปตามลมได้ในฝักมีเมล็ดเล็ก ๆ ติดอยู่กับขุยนั้น

**การกระจายตัว**
พญาสัตบรรณเป้นพืชที่พบในภูมิภาค ดังนี้:- จีน: เขตปกครองตนเองกว่างซีจ้วง, มณฑลยูนนาน- อนุทวีปอินเดีย: บังกลาเทศ, อินเดีย, เนปาล, ปากีสถาน, ศรีลังกา- เอเชียตะวันออกเฉียงใต้: กัมพูชา, ลาว, อินโดนีเซีย, มาเลเซีย, พม่า, ปาปัวนิวกินี, ฟิลิปปินส์, ไทย, เวียดนาม - ออสเตรเลีย: รัฐควีนส์แลนด์

**ต้นไม้ประจำจังหวัด**
สัตบรรณ  ถือเป็นไม้มงคลของจังหวัดสมุทรสาคร เนื่องจากเมื่อวันที่ 9 พฤษภาคม พุทธศักราช 2537 ผู้ว่าราชการจังหวัดสมุทรสาคร  ได้รับพระราชทานพันธุ์ไม้ดังกล่าวจากสมเด็จพระนางเจ้าฯ พระบรมราชินีนาถ  ในวโรกาสที่เสด็จพระราชดำเนินเป็นองค์ประธานเปิดวันรณรงค์โครงการปลูกป่าเฉลิมพระเกียรติพระบาทสมเด็จพระเจ้าอยู่หัวทรงครองราชย์  ปีที่  50 ณ ศูนย์การประชุมแห่งชาติสิริกิติ์  และเพื่อความเป็นศิริมงคลของประชาชนชาวจังหวัดสมุทรสาครผู้ว่าราชการจังหวัดสมุทรสาครจึงได้นำพันธุ์ไม้สัตบรรณพระราชทานมาปลูกเป็นปฐมฤกษ์  ในกิจกรรมวันปลูกต้นไม้ตาม  โครงการปลูกป่าถาวรเฉลิมพระเกียรติ  เมื่อวันที่  9 มิถุนายน  พุทธศักราช 2537  ที่บริเวณสนามหน้าศาลากลางจังหวัดสมุทรสาคร  จึงถือได้ว่าต้นสัตบรรณเป็นต้นไม้มงคลของจังหวัดสมุทรสาคร  นอกจากนี้ต้นพญาสัตบรรณยังเป็นต้นไม้ประจำเขตพญาไท ในกรุงเทพมหานครอีกด้วย

**การใช้ประโยชน์**
ในเอเชียใต้และเอเชียตะวันออกเฉียงใต้ใช้เปลือกต้นพญาสัตบรรณรักษาโรคบิด ลำไส้ติดเชื้อ และมาลาเรีย ใบใช้ในการรักษาโรคระบบทางเดินหายใจเรื้อรัง   ในประเทศอินเดียมีการนำส่วนต่าง ๆ ของต้น พญาสัตบรรณมาใช้เป็นพืชสมุนไพรเช่น ใช้เป็นยาสมุนไพรรักษาโรคมาลาเรียในชื่อ Ayush-64 ซึ่งมีขายทั่วไป นำยางสีขาวและใบรักษาแผล แผลเปื่อย และอาการปวดข้อ นอกจากนี้ ต้นพญาสัตบรรณยังเป็นแหล่งของสารอัลคาลอยด์ที่สาคัญ ในบอร์เนียว นำเนื้อไม้ไปทำทุ่นของแหและอวน
พญาสัตบรรณเป็นพืชที่มีฤทธิ์ทางอัลลีโลพาที สารสกัดจากใบสามารถยับยั้งการเจริญของคะน้าได้ สารสกัดจากเปลือกลำต้นสามารถยับยั้งการเจริญของข้าว ข้าวโพด คะน้า ถั่วเขียวผิวดำ ถั่วเขียวผิวมันได้

**ดูเพิ่ม**
 รายชื่อพันธุ์ไม้มงคลพระราชทานประจำจังหวัด

**อ้างอิง**

**แหล่งข้อมูลอื่น**
หมวดหมู่:ไม้ยืนต้น
หมวดหมู่:สมุนไพร
หมวดหมู่:ต้นไม้ประจำจังหวัดของไทย
หมวดหมู่:ต้นไม้ประจำมหาวิทยาลัย
หมวดหมู่:วงศ์ตีนเป็ด
หมวดหมู่:พืชที่ใช้ทำของใช้
ถั่วไมยรา

ถั่วไมยรา หรือ ถั่วเดสแมนธัส หรือ เฮดจ์ ลูเซอร์น (Desmanthus virgatus หรือ hedge ltcern) เป็นพืชตระกูลถั่วค้างปีจำพวกกระถิน กระถินณรงค์ นิยมปลูกเพื่อเป็นอาหารสัตว์
หมวดหมู่:วงศ์ย่อยสีเสียด
หมวดหมู่:ภูเขาในทวีปยุโรป

หมวดหมู่:ธรณีสัณฐานในทวีปยุโรป
หมวดหมู่:ภูเขาแบ่งตามทวีป
หมวดหมู่:ภูมิศาสตร์ยุโรป
หมวดหมู่:ภูเขาในทวีปแอฟริกา

หมวดหมู่:ธรณีสัณฐานในทวีปแอฟริกา
หมวดหมู่:ภูเขาแบ่งตามทวีป
หมวดหมู่:ธรณีสัณฐานในทวีปแอฟริกา
กะบามะเจ

กะบามะเจ (ကမ္ဘာမကျေ, ; ตราบโลกแหลกสลาย) มีชื่อทางการว่า เพลงชาติ (link=no) เป็นเพลงชาติของประเทศพม่า

**ประวัติ**
พม่าสมัยก่อนอาณานิคมไม่มีเพลงชาติอย่างเป็นทางการ แต่มีเพลงสรรเสริญพระบารมี หลังการผนวกพม่าเข้ากับบริติชราชใน ค.ศ. 1886 "ก็อดเซฟเดอะคิง" จึงกลายเป็นเพลงชาติของบริติชพม่า98
เพลงนี้ประพันธ์เนื้อร้องและทำนองโดยสะหย่าติ่น (Saya Tin - สะหย่าเป็นคำเรียกนำหน้านาม หมายถึง อาจารย์ ติ่นเป็นชื่อตัว) เพื่อใช้เป็นเพลงประจำสมาคมเราชาวพม่าเมื่อ ค.ศ. 1930 โดยใช้ชื่อเพลงว่า “Dohbama” แปลว่า “พม่าของเรา”
รัฐพม่า รัฐหุ่นเชิดของญี่ปุ่น ใช้เพลงโดบะหม่าเป็นเพลงชาติอย่างเป็นทางการใน ค.ศ. 1943
ในช่วงประกาศเอกราชพม่า อู้นุถาม U Sein Mya Maung ให้แต่งเพลงชาติสำหรับประเทศที่จะเป็นเอกราช U Sein Mya Maung ใช้เพลงโดบะหม่าเป็นแม่แบบ โดยยังคงทำนองเพลง แต่ดัดแปลงเนื้อร้องบางส่วน เพลงชาตินี้จึงนำมาใช้เป็นเพลงชาติพม่าในวันที่ 22 กันยายน ค.ศ. 194799
ในวันที่ 18 มิถุนายน ค.ศ. 1989 สภาฟื้นฟูกฎหมายและระเบียบแห่งรัฐ (รัฐบาลทหารในเวลานั้น) สั่งให้เปลี่ยนคำว่า ဗမာ (ALA-LC: Bamā) ไปเป็น မြန်မာ (ALA-LC: Mranʻmā) ในเนื้อร้องเพลงชาติ โดยยืนยันว่าคำก่อนหน้าเรียกเฉพาะชาวพม่าเท่านั้น ส่วนคำหลังใช้เรียกตัวแทนทุกชาติพันธุ์
รายงานจากรัฐธรรมนูญพม่า ฉบับ ค.ศ. 2008 เพลงชาติฉบับเต็มต้องประกอบด้วยส่วนเพลงแบบพม่าดั้งเดิมกับเพลงแบบตะวันตก

**เนื้อร้อง**

**คำแปล**
คำแปลต่อไปนี้ถอดความจากคำแปลภาษาอังกฤษในบทความของจอ ซีน ญุน (Kyaw Zin Nyunt) ซึ่งเผยแพร่ในหนังสือพิมพ์ The New Light of Myanmar ฉบับวันที่ 30 ธันวาคม ค.ศ. 2008
 แห่งหนที่ปรากฏทั่วซึ่งความเป็นธรรมและเอกราช
 ประเทศของเรา...แผ่นดินของเรา
 แห่งหนที่ปรากฏทั่วซึ่งสิทธิอันเท่าเทียมและแนวทางที่ถูกต้อง
 นำพาประชาชนไปสู่ชีวิตที่สงบสุข
 ประเทศของเรา...แผ่นดินของเรา
 ความเป็นสหภาพ อันเป็นมรดกตกทอดสืบมา
 เราขอปฏิญาณเพื่อพิทักษ์สิ่งนี้ไว้มั่น ตราบชั่วกัลปาวสาน
 ตราบโลกแหลกสลาย แผ่นดินพม่าจงคงอยู่ต่อไป
 เรารักและเทิดทูนบ้านเมือง เพราะนี่คือมรดกที่แท้จริงจากบรรพชน
 เราจักสละชีพ เพื่อปกป้องสหภาพของเราไว้
 นี่คือชาติของเรา แผ่นดินของเรา ซึ่งพวกเราเป็นเจ้าของ
 เราจะแบกรับภาระเพื่อปกป้องผลประโยชน์ของชาติและแผ่นดิน
 นี่คือหน้าที่ที่เราพึงทำเพื่อแผ่นดินอันทรงคุณค่าแห่งนี้

**หมายเหตุ**

**อ้างอิง**

**แหล่งข้อมูลอื่น**
  Burma/Myanmar: Kaba Ma Kyei - Audio of the national anthem of Burma/Myanmar, with information and lyrics ( archive link)-  Ga Ba Majay Ba Ma Pyay (MIDI file)-  Sheet music (ข้อมูลจากสถานทูตพม่าประจำกรุงวอชิงตัน ดี.ซี)
หมวดหมู่:เพลงชาติ
หมวดหมู่:สัญลักษณ์ของประเทศพม่า
หมวดหมู่:ภูเขาในประเทศสวิตเซอร์แลนด์

ส
หมวดหมู่:ธรณีสัณฐานในประเทศสวิตเซอร์แลนด์
ส
หมวดหมู่:สถานที่ท่องเที่ยวในประเทศสวิตเซอร์แลนด์
หมวดหมู่:ภูเขาในทวีปอเมริกาเหนือ

หมวดหมู่:ภูเขาแบ่งตามทวีป
หมวดหมู่:ธรณีสัณฐานในทวีปอเมริกาเหนือ
หมวดหมู่:ภูมิศาสตร์อเมริกาเหนือ
หมวดหมู่:ภูเขาในทวีปอเมริกาใต้

หมวดหมู่:ภูเขาแบ่งตามทวีป
หมวดหมู่:ธรณีสัณฐานในทวีปอเมริกาใต้
หมวดหมู่:ธรณีสัณฐานในทวีปอเมริกาใต้
หมวดหมู่:ภูเขาในทวีปแอนตาร์กติกา

หมวดหมู่:ภูเขาแบ่งตามทวีป
หมวดหมู่:ธรณีสัณฐานในทวีปแอนตาร์กติกา
หมวดหมู่:ภูมิศาสตร์แอนตาร์กติกา
สถานีย่อย:คณิตศาสตร์/ข่าวคณิตศาสตร์

* คณิตศาสตร์โอลิมปิกครั้งที่ 52 จัดขึ้นที่กรุงอัมสเตอร์ดัม ประเทศเนเธอร์แลนด์ ระหว่างวันที่ 13-24 กรกฎาคม พ.ศ. 2554 โดยประเทศจีนได้คะแนนรวมสูงสุดตามด้วยสหรัฐอเมริกา รัสเซีย สิงคโปร์ ส่วนประเทศไทยได้คะแนนรวมอยู่ในอันดับที่ 5-  ศาสตราจารย์นิโคลัส ฮิกแฮม (ในภาพ) แห่งมหาวิทยาลัยแมนเชสเตอร์ ได้รับรางวัลโฟรลิชประจำปี พ.ศ. 2551-  สมเด็จพระราชาธิบดีฮารัลด์ที่ 5 แห่งนอร์เวย์ พระราชทานรางวัลอาเบลประจำปี พ.ศ. 2551 ให้กับจอห์น จี. ทอมป์สัน นักคณิตศาสตร์ชาวอเมริกัน และ แจ็คเควส์ ทิตส์ นักคณิตศาสตร์ชาวฝรั่งเศส-  วิทยาลัยคณิตศาสตร์ มหาวิทยาลัยแมนเชสเตอร์ ย้ายไปทำการในอาคารหลังใหม่เมื่อวันที่ 30 กรกฎาคม 2550 โดยอาคารหลังนี้ได้ตั้งชื่อตามชื่อของ แอลัน ทัวริง นักคณิตศาสตร์ชาวอังกฤษ หนึ่งในผู้บุกเบิกด้านวิทยาการคอมพิวเตอร์
จัตุรัสบาร์เบรินี

ภาพวาดจัตุรัสบาร์เบรินี ประมาณ พ.ศ. 2423-2432 โดย Ettore Roesler Franz มีจุดเด่นที่น้ำพุไตรตัน
จัตุรัสบาร์เบรินี (Piazza Barberini)  เป็นจัตุรัสใหญ่บนเนิน Quirinal ในกรุงโรม สร้างเมื่อคริสต์ศตวรรษที่ 16
จัตุรัสได้ชื่อปัจจุบันนี้เมื่อปี พ.ศ. 2168 ตามชื่อของพระราชวังบาร์เบรินีที่ตั้งอยู่ใกล้เคียง จุดเด่นหนึ่งของจัตุรัสนี้คือ น้ำพุไตรตัน และยังมีน้ำพุอีกแห่งหนึ่งคือ Fontana delle Api (ผลงานของจานลอเรนโซ เบร์นินี ดำเนินการสร้างตั้งแต่ พ.ศ. 2170-2172) ตั้งอยู่ใกล้กันที่ Via Vittorio Veneto
ในระหว่างปี พ.ศ. 2175-2365 เคยมีเสาโอเบลิสค์ตั้งอยู่ที่จัตุรัสนี้ แต่ปัจจุบันถูกย้ายไปที่ Villa Medici
ปัจจุบันนี้ จัตุรัสแห่งนี้เป็นทางแยกสัญจรรถยนต์ที่สำคัญ และมีสถานีรถไฟ (Barberini - Fontana di Trevi) บนทางรถไฟสาย A ของ Rome Metro มาตั้งแต่ปี พ.ศ. 2523

**แหล่งข้อมูลอื่น**
  Piazza Barberini with a lot of pictures-  Roma Segreta: "Piazza Barberini" (italian) date=2009-05-10 
หมวดหมู่:จัตุรัสในประเทศอิตาลี
อำเภอศรีเชียงใหม่

ศรีเชียงใหม่  เป็นอำเภอหนึ่งของจังหวัดหนองคาย

**ที่ตั้งและอาณาเขต**
อำเภอศรีเชียงใหม่มีอาณาเขตติดต่อกับเขตการปกครองข้างเคียง ดังต่อไปนี้- ทิศเหนือ ติดต่อกับนครหลวงเวียงจันทน์ (ประเทศลาว)- ทิศตะวันออก ติดต่อกับนครหลวงเวียงจันทน์ (ประเทศลาว)- ทิศใต้ ติดต่อกับอำเภอท่าบ่อและอำเภอโพธิ์ตาก- ทิศตะวันตก ติดต่อกับอำเภอสังคม

**การแบ่งเขตการปกครอง**

**การปกครองส่วนภูมิภาค**
อำเภอศรีเชียงใหม่แบ่งเขตการปกครองย่อยออกเป็น 4 ตำบล 43 หมู่บ้าน ได้แก่

**การปกครองส่วนท้องถิ่น**
ท้องที่อำเภอศรีเชียงใหม่ประกอบด้วยองค์กรปกครองส่วนท้องถิ่น 5 แห่ง ได้แก่- เทศบาลตำบลศรีเชียงใหม่ ครอบคลุมพื้นที่บางส่วนของตำบลพานพร้าว - เทศบาลตำบลหนองปลาปาก  ครอบคลุมพื้นที่ตำบลหนองปลาปากทั้งตำบล- องค์การบริหารส่วนตำบลพานพร้าว  ครอบคลุมพื้นที่ตำบลพานพร้าว (นอกเขตเทศบาลตำบลศรีเชียงใหม่)- องค์การบริหารส่วนตำบลบ้านหม้อ  ครอบคลุมพื้นที่ตำบลบ้านหม้อทั้งตำบล- องค์การบริหารส่วนตำบลพระพุทธบาท  ครอบคลุมพื้นที่ตำบลพระพุทธบาททั้งตำบล
ศรีเชียงใหม่
อำเภอสังคม

สังคม เป็นอำเภอหนึ่งของจังหวัดหนองคาย มีชื่อเสียงด้านการท่องเที่ยวทางธรรมชาติและวิถีชีวิตความเป็นอยู่ของประชาชนในแถบนี้ และอำเภอสังคมยังเป็นอำเภอที่มีสถานที่ท่องเที่ยวมากที่สุดของจังหวัดหนองคายอีกด้วย

**ที่ตั้งและอาณาเขต**
อำเภอสังคมตั้งอยู่ทางทิศตะวันตกสุดของจังหวัด มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับ นครหลวงเวียงจันทน์ (ประเทศลาว)- ทิศตะวันออก ติดต่อกับอำเภอศรีเชียงใหม่และอำเภอโพธิ์ตาก- ทิศใต้ ติดต่อกับอำเภอบ้านผือและอำเภอนายูง (จังหวัดอุดรธานี)- ทิศตะวันตก ติดต่อกับอำเภอปากชม (จังหวัดเลย)

**การแบ่งเขตการปกครอง**

**การปกครองส่วนภูมิภาค**
อำเภอสังคมแบ่งเขตการปกครองย่อยออกเป็น 5 ตำบล 36 หมู่บ้าน ได้แก่

**การปกครองส่วนท้องถิ่น**
ท้องที่อำเภอสังคมประกอบด้วยองค์กรปกครองส่วนท้องถิ่น 6 แห่ง ได้แก่- เทศบาลตำบลสังคม ครอบคลุมพื้นที่บางส่วนของตำบลแก้งไก่และตำบลสังคม- องค์การบริหารส่วนตำบลแก้งไก่ ครอบคลุมพื้นที่ตำบลแก้งไก่ (เฉพาะนอกเขตเทศบาลตำบลสังคม)- องค์การบริหารส่วนตำบลผาตั้ง ครอบคลุมพื้นที่ตำบลผาตั้งทั้งตำบล- องค์การบริหารส่วนตำบลบ้านม่วง ครอบคลุมพื้นที่ตำบลบ้านม่วงทั้งตำบล- องค์การบริหารส่วนตำบลนางิ้ว ครอบคลุมพื้นที่ตำบลนางิ้วทั้งตำบล- องค์การบริหารส่วนตำบลสังคม ครอบคลุมพื้นที่ตำบลสังคม (เฉพาะนอกเขตเทศบาลตำบลสังคม)

**สถานที่ท่องเที่ยว**
 วัดถ้ำศรีมงคล (วัดถ้ำดินเพียง) - วัดผาตากเสื้อ- ทะเลหมอกภูอีห้วยสัน- ภูผาดัก- หนองปลาบึก- คกอาน(แก่งคกอาน)- ภูโล้น- ภูห้วยเซียงดา- ภูป่าซาง- น้ำตกธารทิพย์- น้ำตกธารทอง- เหมืองทองโบราณ- วัดหายโศก-อำเภอสังคม- แก่งก้อนแดง-หาดแห่- ไร่ข้าวโพดบ้านวังมน- แก่งพาล (แกรนด์แคนยอนหนองคาย)- แก่งก้อนค้าง- น้ำตกท่าลี่- น้ำตกตาดเซา- ก้อนแท่นบรรทม- จุดชมวิวบ้านหนอง- จุดชมวิวบ้านม่วง- ก้อนแข่ (ก้อนจระเข้)- หาดแสน- หาดทรายขาว- หาดคกอาน

**แหล่งข้อมูลอื่น**
  องค์การบริหารส่วนตำบลผาตั้ง date=2013-04-27  
สังคม
อำเภอโซ่พิสัย

โซ่พิสัย  เป็นอำเภอหนึ่งของจังหวัดบึงกาฬซึ่งแยกออกมาจากจังหวัดหนองคายตามพระราชบัญญัติตั้งจังหวัดบึงกาฬ พ.ศ. 2554 อันมีผลใช้บังคับตั้งแต่วันที่ 23 มีนาคม 2554 เป็นต้นไป

**ประวัติ**
  คำว่า “โซ่” หมายถึง ชนเผ่าหนึ่ง ที่ได้อพยพจากทางภาคเหนือของประเทศสาธารณรัฐประชาธิปไตยประชาชนลาว ได้เข้ามาอาศัยอยู่ในพื้นที่ปัจจุบัน ประมาณ 250 ปี โดยชนกลุ่มดังกล่าวเรียกตนเองว่าชาวโซ่หรือไทโซ่ เดิมบ้านโซ่ ขึ้นตรงต่อเมืองโพนพิสัย จนกระทั่งสมัยรัชกาลที่ 5 บ้านโซ่ได้รับยกระดับฐานะเป็นตำบล และเป็นตั้งเป็นกิ่งอำเภอโซ่พิสัยในปี พ.ศ. 2515  จนกระทั่งเป็นอำเภอโซ่พิสัย ตามลำดับ- วันที่ 7 มีนาคม 2510 ตั้งตำบลศรีชมภู แยกออกจากตำบลโซ่ ตั้งตำบลหนองพันทา แยกออกจากตำบลโซ่- วันที่ 1 มีนาคม 2515 แยกพื้นที่ตำบลโซ่ ตำบลศรีชมภู และตำบลหนองพันทา จากอำเภอโพนพิสัย มาตั้งเป็น กิ่งอำเภอโซ่พิสัย และให้ขึ้นการปกครองกับอำเภอโพนพิสัย- วันที่ 13 เมษายน 2520 ยกฐานะจากกิ่งอำเภอโซ่พิสัย อำเภอโพนพิสัย เป็น อำเภอโซ่พิสัย- วันที่ 1 สิงหาคม 2521 ตั้งตำบลคำแก้ว แยกออกจากตำบลโซ่- วันที่ 5 กุมภาพันธ์ 2523 จัดตั้งสุขาภิบาลโซ่พิสัย ในท้องที่บางส่วนของหมู่ที่ 1,2,3,4,13,16 ตำบลโซ่- วันที่ 11 พฤษภาคม 2525 ตั้งตำบลบัวตูม แยกออกจากตำบลหนองพันทา- วันที่ 23 มิถุนายน 2530 ตั้งตำบลถ้ำเจริญ แยกออกจากตำบลศรีชมภู- วันที่ 29 กรกฎาคม 2534 ตั้งตำบลเหล่าทอง แยกออกจากตำบลหนองพันทา- วันที่ 25 พฤษภาคม 2542 ยกฐานะจากสุขาภิบาลโซ่พิสัย เป็นเทศบาลตำบลโซ่พิสัย ด้วยผลของกฎหมาย
*วันที่ 22 มีนาคม 2554 แยกพื้นที่อำเภอบึงกาฬ อำเภอโซ่พิสัย อำเภอบุ่งคล้า อำเภอบึงโขงหลง อำเภอปากคาด อำเภอพรเจริญ และอำเภอศรีวิไล จังหวัดหนองคาย มาตั้งเป็น จังหวัดบึงกาฬ และเปลี่ยนชื่ออำเภอบึงกาฬ เป็นอำเภอเมืองบึงกาฬ

**ที่ตั้งและอาณาเขต**
อำเภอโซ่พิสัยมีอาณาเขตติดต่อกับเขตการปกครองข้างเคียงดังนี้- ทิศเหนือ ติดต่อกับอำเภอปากคาดและอำเภอเมืองบึงกาฬ- ทิศตะวันออก ติดต่อกับอำเภอเมืองบึงกาฬและอำเภอพรเจริญ- ทิศใต้ ติดต่อกับอำเภอบ้านม่วง (จังหวัดสกลนคร) และอำเภอเฝ้าไร่ (จังหวัดหนองคาย)- ทิศตะวันตก ติดต่อกับอำเภอเฝ้าไร่และอำเภอรัตนวาปี (จังหวัดหนองคาย)

**การแบ่งเขตการปกครอง**

**การปกครองส่วนภูมิภาค**
อำเภอโซ่พิสัยแบ่งพื้นที่การปกครองออกเป็น 7 ตำบล 95 หมู่บ้าน ได้แก่

**การปกครองส่วนท้องถิ่น**
ท้องที่อำเภอโซ่พิสัยประกอบด้วยองค์กรปกครองส่วนท้องถิ่นจำนวน 8 แห่ง ได้แก่- เทศบาลตำบลโซ่พิสัย  ครอบคลุมพื้นที่บางส่วนของตำบลโซ่- องค์การบริหารส่วนตำบลโซ่  ครอบคลุมพื้นที่ตำบลโซ่ (เฉพาะนอกเขตเทศบาลตำบลโซ่พิสัย)- องค์การบริหารส่วนตำบลหนองพันทา  ครอบคลุมพื้นที่ตำบลหนองพันทาทั้งตำบล- องค์การบริหารส่วนตำบลศรีชมภู  ครอบคลุมพื้นที่ตำบลศรีชมภูทั้งตำบล- องค์การบริหารส่วนตำบลคำแก้ว  ครอบคลุมพื้นที่ตำบลคำแก้วทั้งตำบล- องค์การบริหารส่วนตำบลบัวตูม  ครอบคลุมพื้นที่ตำบลบัวตูมทั้งตำบล- องค์การบริหารส่วนตำบลถ้ำเจริญ  ครอบคลุมพื้นที่ตำบลถ้ำเจริญทั้งตำบล- องค์การบริหารส่วนตำบลเหล่าทอง  ครอบคลุมพื้นที่ตำบลเหล่าทองทั้งตำบล

**สถานศึกษา**
 โรงเรียนโซ่พิสัยพิทยาคม- โรงเรียนโนนคำพิทยาคม- วิทยาลัยเทคโนโลยีโซ่พิสัย- โรงเรียนอนุบาลรัชดา- โรงเรียนอนุบาลโซ่พิสัย- โรงเรียนศรีชมภูวิทยา- โรงเรียนบ้านไทรงามโนนภูดิน- โรงเรียนบ้านเหล่าทองหลาง- โรงเรียนบ้านซำบอน- โรงเรียนบ้านคำไผ่
*โรงเรียนโพนทองประชาสรรค์

**อ้างอิง**
ซโพิสัย
อำเภอพรเจริญ

พรเจริญ  เป็นอำเภอหนึ่งของจังหวัดบึงกาฬซึ่งแยกออกมาจากจังหวัดหนองคายตามพระราชบัญญัติตั้งจังหวัดบึงกาฬ พ.ศ. 2554 อันมีผลใช้บังคับตั้งแต่วันที่ 23 มีนาคม 2554 เป็นต้นไป

**ที่ตั้งและอาณาเขต**
อำเภอพรเจริญมีอาณาเขตติดต่อกับเขตการปกครองข้างเคียง ดังต่อไปนี้- ทิศเหนือ ติดต่อกับอำเภอเมืองบึงกาฬ - ทิศตะวันออก ติดต่อกับอำเภอศรีวิไลและอำเภอเซกา- ทิศใต้ ติดต่อกับอำเภอคำตากล้าและอำเภอบ้านม่วง (จังหวัดสกลนคร)- ทิศตะวันตก ติดต่อกับอำเภอบ้านม่วง (จังหวัดสกลนคร) และอำเภอโซ่พิสัย 

**การแบ่งเขตการปกครอง**

**การปกครองส่วนภูมิภาค**
อำเภอพรเจริญแบ่งพื้นที่การปกครองออกเป็น 7 ตำบล 58 หมู่บ้าน ได้แก่

**การปกครองส่วนท้องถิ่น**
ท้องที่อำเภอพรเจริญประกอบด้วยองค์กรปกครองส่วนท้องถิ่น 7 แห่ง ได้แก่
*เทศบาลตำบลพรเจริญ ครอบคลุมพื้นที่ตำบลพรเจริญทั้งตำบล
*เทศบาลตำบลดอนหญ้านาง ครอบคลุมพื้นที่ตำบลดอนหญ้านางทั้งตำบล- เทศบาลตำบลศรีสำราญ ครอบคลุมพื้นที่ตำบลศรีสำราญทั้งตำบล- องค์การบริหารส่วนตำบลศรีชมภู ครอบคลุมพื้นที่ตำบลศรีชมภูทั้งตำบล- องค์การบริหารส่วนตำบลหนองหัวช้าง ครอบคลุมพื้นที่ตำบลหนองหัวช้างทั้งตำบล- องค์การบริหารส่วนตำบลวังชมภู ครอบคลุมพื้นที่ตำบลวังชมภูทั้งตำบล- องค์การบริหารส่วนตำบลป่าแฝก ครอบคลุมพื้นที่ตำบลป่าแฝกทั้งตำบล

**การศึกษา**

**โรงเรียนมัธยมศึกษา**
ท้องที่อำเภอพรเจริญประกอบด้วยโรงเรียนมัธยมศึกษา 3 แห่ง ได้แก่- โรงเรียนพรเจริญวิทยา ต.พรเจริญ- โรงเรียนหนองหัวช้างวิทยา ต.หนองหัวช้าง- โรงเรียนศรีสำราญวิทยาคม ต.ศรีสำราญ

**อ้างอิง**
พรเจริญ
ฮง ซู-ฮวัน

ฮง ซู-ฮวัน (홍수환; เกิด 26 พฤษภาคม พ.ศ. 2493) เป็นนักมวยสากลชาวเกาหลีใต้ สถิติการชก 50 ครั้ง ชนะ 41 (น็อค 14) เสมอ 4 แพ้ 5

**ประวัติ**
ซูเริ่มชกมวยสากลอาชีพเมื่อ พ.ศ. 2512 ได้ครองแชมป์ OPBF รุ่นแบนตัมเวทเมื่อ พ.ศ. 2515 ป้องกันตำแหน่งไว้ได้ 4 ครั้ง รวมทั้งชนะน็อค ถนอมจิต สุโขทัย ยก 8 จากนั้นได้ครองแชมป์โลกรุ่นแบนตัมเวท WBA ด้วยการชนะคะแนน อาร์โนลด์ เทเลอร์ (แอฟริกาใต้) เมื่อ พ.ศ. 2517 ป้องกันตำแหน่งได้ครั้งเดียวก็เสียแชมป์ให้อัลฟองโซ่ ซาโมร่า เมื่อ พ.ศ. 2518
หลังจากเสียแชมป์โลก ซูกลับมาครองแชมป์ OPBF อีกครั้งด้วยการชนะคะแนน เวนิส บ.ข.ส. เมื่อ พ.ศ. 2519 ต่อมาขึ้นชิงแชมป์โลกกับซาโมร่าเป็นการแก้มือแต่ก็เป็นฝ่ายพ่ายแพ้อีกครั้ง จากนั้นซูจึงเลื่อนรุ่นขึ้นไปชกในรุ่นจูเนียร์เฟเธอร์เวทและประสบความสำเร็จได้ครองแชมป์โลกรุ่นจูเนียร์เฟเธอร์เวท WBA เมื่อชิงแชมป์ที่ว่าง ชนะน็อค เฮกเตอร์ คาราสควิล (ปานามา) ยก 3 เมื่อ พ.ศ. 2520 ป้องกันตำแหน่งได้ครั้งเดียวก็เสียแชมป์ให้ริคาร์โด คาร์โดน่า เมื่อ พ.ศ. 2521 หลังจากเสียแชมป์ ซูหยุดชกไปหนึ่งปี กลับมาชกอีกครั้งใน พ.ศ. 2523 เสมอกับ ดอง ยุนยัม จากนั้นก็ประกาศแขวนนวมอย่างเป็นทางการ

**เกียรติประวัติ**
ไฟล์:Alfonso Zamora vs. Soo-Hwan Hong.jpg|thumb|250px|ฮง ซู-ฮวัน ชกหมัดขวาตรงเข้าใบหน้า อัลฟองโซ่ ซาโมร่า ในการชกชิงแชมป์โลกรุ่นแบนตัมเวท WBA เมื่อปี 2519 แต่เป็นฝ่ายแพ้น็อค- แชมป์เกาหลีใต้รุ่นแบนตัมเวท (2514 – 2515)- แชมป์ OPBF รุ่นแบนตัมเวท 
** ชิง 4 มิถุนายน 2515 ชนะคะแนน อัล ดิแอซ ที่ เกาหลีใต้
** ป้องกันแชมป์ครั้งที่ 1, 1 ตุลาคม 2515 ชนะคะแนน ชิเกโยชิ โอห์กิ ที่ เกาหลีใต้
** ป้องกันแชมป์ครั้งที่ 2, 9 กุมภาพันธ์ 2516 ชนะน็อค ถนอมจิต สุโขทัย ยก 8 ที่ กทม.- แชมป์ OPBF รุ่นแบนตัมเวท
** ชิง 24 พฤศจิกายน 2516 ชนะคะแนน เอ็ดดี้ ซาโลมา ที่ เกาหลีใต้
** ป้องกันแชมป์ครั้งที่ 1, 3 กุมภาพันธ์ 2517 ชนะคะแนน เซอิชิ วาตานูกิ ที่ เกาหลีใต้- แชมป์โลกรุ่นแบนตัมเวท WBA
** ชิง 3 กรกฎาคม 2517 ชนะคะแนน อาร์โนลด์ เทย์เลอร์ ที่ แอฟริกาใต้
** เสียแชมป์ 14 มีนาคม 2518 แพ้น็อค อัลฟองโซ ซาโมรา ยก 4 ที่ สหรัฐ- แชมป์ OPBF รุ่นแบนตัมเวท
** ชิง 30 พฤษภาคม 2519 ชนะคะแนน เวนิส บ.ข.ส. ที่ เกาหลีใต้- แชมป์โลกรุ่นจูเนียร์เฟเธอร์เวท WBA
** ชิง 26 พฤศจิกายน 2520 ชนะน็อค เฮกเตอร์ คาร์ราสควิลา ยก 3 ที่ ปานามา
** ป้องกันแชมป์ครั้งที่ 1,1 กุมภาพันธ์ 2521 ชนะคะแนน ยู คาซาฮารา ที่ ญี่ปุ่น
** เสียแชมป์ 7 พฤษภาคม 2521 แพ้น็อค ริคาร์โด คาร์โดนา ยก 12 ที่ เกาหลีใต้- เคยชิงแชมป์ต่อไปนี้แต่ไม่สำเร็จ 
** ชิงแชมป์โลกรุ่นแบนตัมเวท WBA เมื่อ 16 ตุลาคม 2519 แพ้น็อค อัลฟองโซ ซาโมรา ยก 12 ที่ เกาหลีใต้

**อ้างอิง**
  สถิติการชก boxrec.com - คนเหล็ก. ย้อนอดีตมวยดัง:"ไอ้รถถัง" ซู ฮวาน ฮอง แชมป์โลกจอมตะลุยแดนโสม. นิตยสารมวยโลก. เล่มที่ 1125 เมษายน 2549 หน้า 42-43
หมวดหมู่:นักมวยสากลชาวเกาหลีใต้
หมวดหมู่:แชมป์มวยสากลประเทศเกาหลีใต้
หมวดหมู่:แชมป์โลก WBA
หมวดหมู่:แชมป์ OPBF
หมวดหมู่:นักกีฬาจากโซล
หมวดหมู่:นักมวยสากลรุ่นแบนตัมเวท
หมวดหมู่:นักมวยสากลรุ่นซูเปอร์แบนตัมเวท
คณะทรัพยากรธรรมชาติและอุตสาหกรรมเกษตร มหาวิทยาลัยเกษตรศาสตร์

คณะทรัพยากรธรรมชาติและอุตสาหกรรมเกษตร มหาวิทยาลัยเกษตรศาสตร์  เป็นหน่วยงานระดับคณะตามประกาศสภามหาวิทยาลัยเกษตรศาสตร์ โดยไม่แบ่งส่วนราชการ ทำการสอนด้านทรัพยากรธรรมชาติ และด้านอุตสาหกรรมเกษตร

**ประวัติ**
เนื่องในวโรกาสที่พระบาทสมเด็จพระเจ้าอยู่หัวภูมิพลอดุลยเดช ทรงครองสิริราชสมบัติ เป็นปีที่ 50 กอปรกับเพื่อเป็นการสนองนโยบายของรัฐบาลในการขยายโอกาสทางการศึกษาไปสู่ภูมิภาคของประเทศในช่วงแผนพัฒนาเศรษฐกิจและสังคมแห่งชาติ ฉบับที่ 7 ( 2535-3539 ) และฉบับที่ 8 ( 2540-2544 ) มหาวิทยาลัยเกษตรศาสตร์ ร่วมกับทบวงมหาวิทยาลัยและหน่วยงานภาครัฐบาลและเอกชน ภายในจังหวัดสกลนคร จัดทำโครงการจัดตั้ง “ มหาวิทยาลัยเกษตรศาสตร์ วิทยาเขตเฉลิมพระเกียรติจังหวัดสกลนคร ” ขึ้นเป็นวิทยาเขตสารสนเทศ 
ตามที่มหาวิทยาลัยเกษตรศาสตร์ได้ทำโครงการจัดตั้งวิทยาเขตเพื่อจัดการเรียนการสอนภาคตะวันออกเฉียงเหนือ โดยตั้งอยู่ที่สนามบินเก่า บ้านเชียงเครือ อยู่ห่างจากตัวจังหวัดประมาณ 19 กิโลเมตร ตามเส้นทางหมายเลข 22 (สกลนคร-นครพนม) บนเนื้อที่วิทยาเขต 4,000 ไร่ หนองหารน้อย 700 ไร่ เพื่อสนองนโยบายของรัฐบาล ในการกระจายโอกาสทางการศึกษาระดับอุดมศึกษาสู่ภูมิภาคของ ประเทศไทย และพัฒนาให้จังหวัดสกลนครเป็นศูนย์กลางด้าน การศึกษาของภูมิภาคตะวันออก เฉียงเหนือตอนบน โดยจัดให้มีคณะวิชาจัดการเรียนการสอนด้านอุตสาหกรรมการเกษตร และธรรมชาติสิ่งแวดล้อม อีกทั้งให้เป็นแหล่งศึกษา ค้นคว้าวิจัย การรวบรวมข้อมูลในการบริการวิชาการด้านเกษตร การอนุรักษ์ทรัพยากรธรรมชาติ และการท่องเที่ยวอย่างยั่งยืนในภูมิภาคอีสานตอนบน เพื่อพัฒนาให้ภูมิภาคแห่งนี้เป็นศูนย์กลางการพัฒนาการเกษตรครบวงจรที่ก้าวหน้า อุตสาหกรรมเกษตร และการอนุรักษ์สิ่งแวดล้อมของภูมิภาคอินโดจีน
คณะทรัพยากรธรรมชาติและอุตสาหกรรมเกษตรรับนิสิตและเปิดเรียน ณ วิทยาเขตเฉลิมพระเกียรติ จังหวัดสกลนคร เป็นครั้งแรก ในภาคต้น ของปีการศึกษา 2543-44 (KU60)
การจัดตั้งคณะทรัพยากรธรรมชาติและอุตสาหกรรมเกษตร เป็น 1 ใน 3 คณะที่ได้จัดตั้งตามประกาศสภามหาวิทยาลัยเกษตรศาสตร์ เมื่อวันที่ 8 มิถุนายน2543 (ตามประกาศสภามหาวิทยาลัยเกษตรศาสตร์ เรื่องการจัดตั้งคณะ สำนัก และ สำนักงานวิทยาเขต ที่จังหวัดสกลนคร ลงวันที่ 23 พฤษภาคม 2543)

**หน่วยงาน**
ภาควิชา สำนัก สถาบัน และศูนย์ ภายในคณะทรัพยากรธรรมชาติและอุตสาหกรรมเกษตร- สำนักงานเลขานุการ- ภาควิชาเกษตรและทรัพยากร- ภาควิชาเทคโนโลยีการอาหารและโภชนาการ

**หลักสูตร**

**กิจกรรมนิสิต**
 กีฬาประเพณี 4 จอบแห่งชาติ
** คณะทรัพยากรธรรมชาติและอุตสาหกรรมเกษตร ได้เข้าร่วมงานกีฬาประเพณี ๔ จอบแห่งชาติ ตั้งแต่ครั้งที่ 22 เป็นต้นมา

**อ้างอิง**

**แหล่งข้อมูลอื่น**
  คณะทรัพยากรธรรมชาติและอุตสาหกรรมเกษตร มหาวิทยาลัยเกษตรศาสตร์ date=2007-11-04 -  Homepage กีฬาประเพณี ๔ จอบแห่งชาติ date=2009-05-28 
ทรัพยากรธรรมชาติและอุตสาหกรรมเกษตร มหาวิทยาลัยเกษตรศาสตร์,คณะ
หมวดหมู่:หน่วยงานในมหาวิทยาลัยเกษตรศาสตร์
ไทยแลนด์พรีเมียร์ลีก ฤดูกาล 2551

ไทยแลนด์พรีเมียร์ลีก 2551 เป็นการแข่งขัน ไทยพรีเมียร์ลีก จัดขึ้นเป็นครั้งที่ 12 ในปี พ.ศ. 2551 โดยในฤดูกาลนี้มี 5 สโมสรที่สนามแข่งขันอยู่นอก กรุงเทพมหานคร เริ่มทำการแข่งขันตั้งแต่วันที่ 17 กุมภาพันธ์ พ.ศ. 2551 สิ้นสุด ณ วันที่ 11 ตุลาคม พ.ศ. 2551 โดยจัดการแข่งขันเป็นครั้งแรกหลังจากการปรับโครงสร้างลีกอย่างเป็นทางการเสร็จสิ้น

**สโมสรที่เข้าร่วมการแข่งขัน**

**การเปลี่ยนแปลงผู้ฝึกสอน**

**ตารางคะแนนเมื่อสี้นสุดฤดูกาล**
สิ้นสุด ณ วันที่ 11 ตุลาคม พ.ศ. 2551

**รางวัลยอดเยี่ยมประจำฤดูกาล**

**ผู้ฝึกสอนยอดเยี่ยม**
  ประพล พงษ์พานิช - (การไฟฟ้าส่วนภูมิภาค)

**ผู้รักษาประตูยอดเยี่ยม**
 โกสินทร์ หทัยรัตนกุล - (ชลบุรี เอฟซี)

**กองหลังยอดเยี่ยม**
 ณัฐพร พันธุ์ฤทธิ์ - (ชลบุรี เอฟซี)

**กองกลางยอดเยี่ยม**
 ณรงค์ชัย วชิรบาล - (การไฟฟ้าส่วนภูมิภาค)

**กองหน้ายอดเยี่ยม**
 ธีรเทพ วิโนทัย - (บีอีซี เทโรศาสน)

**ดาวรุ่งยอดเยี่ยม**
 รณชัย รังสิโย - (การไฟฟ้าส่วนภูมิภาค)

**นักฟุตบอลต่างชาติยอดเยี่ยม**
 Ivory Coast เฮนรี้ โจแอล - (การไฟฟ้าส่วนภูมิภาค)

**ทีมพัฒนาสู่อาชีพ**
 ชลบุรี เอฟซี- สมุทรสงคราม เอฟซี- การไฟฟ้าส่วนภูมิภาค

**อันดับผู้ทำประตูสูงสุด ==
Powder metallurgy

Powder Metallurgy คือ เทคนิคการขึ้นรูปโลหะผง ซึ่งประกอบด้วย 3 ขั้นตอนหลักๆ ขั้นตอนแรก เป็นการคัดแยกผงโลหะ ขั้นตอนต่อไป ผงโลหะจะถูกฉีดเข้าไปในโมลด์ (mold) หรืออัดขึ้นรูปด้วยดาย (die) จะได้ชิ้นงานในรูปของกรีน (green) ซึ่งอนุภาคโลหะผงจะจับกันด้วย mechanical locking ซึ่งมีความแข็งแรงต่ำ รูปร่างหรือมิติที่ได้ใกล้เคียงของจริง(รูปร่างที่ต้องการ) ขั้นตอนสุดท้าย คือการเผาผนึก (sintering)ด้วยเตาอบแบบต่างๆที่มีการควบคุมบรรยากาศ
หมวดหมู่:วัสดุศาสตร์
แม่แบบ:เหตุการณ์ปัจจุบัน/2550 ธันวาคม 5

* พระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินีนาถ เสด็จออกมหาสมาคม ณ มุขเด็จ พระที่นั่งจักรีมหาปราสาท ในพระบรมมหาราชวัง เพื่อรับการถวายพระพรชัยมงคล  (กปส.)
}
แม่แบบ:กล่องข้อมูล ภาควิชาในคณะ

กล่องข้อมูล มหาวิทยาลัย

**วิธีใช้**
ให้นำกล่องแม่แบบด้านล่างใส่ไว้ด้านบนสุดของแต่ละบทความ

**คำอธิบายและตัวอย่าง**
หมวดหมู่:แม่แบบการศึกษา
โลหวิทยาการละลาย

โลหวิทยาสารละลาย (Hydrometallurgy) เป็นวิชาเกี่ยวกับกระบวนการแยกสกัดและการผลิตโลหะ โดยการใช้ตัวทำละลายที่เหมาะสมชะละลายสินแร่หรือสารประกอบที่ได้จากการประกอบโลหกรรมอื่น ๆ ซึ่งแตกต่างจากโลหวิทยาความร้อนสูง (Pyrometallurgy) โลหวิทยาสารละลายแบ่งเป็น 2 กระบวนการที่แตกต่างกัน 
# ชะละลายโลหะหรือสารประกอบที่ต้องการจากสินแร่ลงในสารละลาย
# ชะละลายมลทินออกจากสินแร่ ส่วนโลหะหรือสารประกอบที่ต้องการยังอยู่ในรูปของแข็งแล้วแยกออกจากสารละลายในภายหลัง โดยมีเป้าหมายเพื่อเพิ่มคุณภาพแร่ให้สูงขึ้น เช่น การใช้กรดเกลือชะละลายแคลไซต์ จากหัวแร่ทังสเตนที่ได้จากการลอยแร่ 
การเลือกกระบวนการหนึ่งกระบวนการใดขึ้นอยู่กับความยากง่ายในการละลายสิ่งที่ต้องการหรือสิ่งที่ไม่ต้องการออกมาโดยคำนึงถึงด้านค่าใช้จ่ายและกรรมวิธีเป็นหลัก โดยทั่วไปแล้วโลหวิทยาสารละลายใช้วิธีการแรกดำเนินการเป็นส่วนใหญ่

**อ้างอิง**

**แหล่งข้อมูลอื่น**
 df=dmy-all
หมวดหมู่:กระบวนการทางเคมี
หมวดหมู่:โลหวิทยา
ธงชาติออสเตรีย

ธงชาติออสเตรีย เป็นธงสี่เหลี่ยมผืนผ้า กว้าง 2 ส่วน ยาว 3 ส่วน ภายในแบ่งเป็นแถบ 3 แถบตามแนวนอน ความกว้างเท่ากันทุกแถบ แต่ละแถบเป็นแถบสีแดง ขาว และแดง เรียงตามลำดับจากบนลงล่าง ธงนี้ได้ปรากฏการใช้ตั้งแต่สมัยสงครามครูเสดครั้งที่ 3 (พ.ศ. 1732 - 1735) นับว่าเป็นธงชาติธงหนึ่งที่เก่าแก่มากที่สุดในโลก เช่นเดียวกับธงชาติเดนมาร์ก

**ประวัติ**
จากหลักฐานที่ค้นพบ กล่าวว่า ดยุคเฟดเดอริกที่ 2 แห่งออสเตรีย ดยุคองค์สุดท้ายแห่งราชวงศ์เบเนนเบิร์ก ได้ปลดแอกออสเตรียเป็นอิสระจากจักรวรรดิโรมันอันศักดิ์สิทธิ์ และได้เริ่มใช้ตราสัญลักษณ์ใหม่ของตนเป็นครั้งแรกเป็นตราอาร์ม แดง-ขาว-แดง ซึ่งเป็นสีของธงชาติออสเตรีย เมื่อ พ.ศ. 1773 
แต่ยังมีตำนานอีกเรื่องหนึ่งเกี่ยวกับที่มาของธงชาติออสเตรีย ซึ่งเป็นที่แพร่หลายทั่วไป เล่าไว้ว่า ในสงครามครูเสดครั้งที่ 3 ดยุคลีโอโปลด์ที่ 5 แห่งออสเตรีย ได้สวมใส่เสื้อสีขาวเข้าร่วมรบในสมรภูมิอย่างดุเดือด จนเสื้อตัวนั้นชุ่มโชกไปด้วยเลือด ยกเว้นแต่ส่วนที่ถูกเข็มขัดคาดเอาไว้เท่านั้นที่ยังคงเป็นสีขาว ท่านจึงเอาสีเสื้อดังกล่าวมาใช้ปรับใช้เป็นสีและธงประจำตัว ซึ่งต่อมาสีดังกล่าวนี้เอง ก็ได้กลายเป็นสีของธงชาติออสเตรียในเวลาต่อมา

**อ้างอิง**

**ดูเพิ่ม**
 ธงในประเทศออสเตรีย- ธงประจำรัฐของออสเตรีย- ตราแผ่นดินของออสเตรีย

**แหล่งข้อมูลอื่น**
 title=ธงชาติออสเตรีย-  ธงชาติออสเตรีย-อังการี-  สัญลักษณ์ของประเทศออสเตรีย (ภาษาเยอรมัน)
ออสเตรีย
หมวดหมู่:สัญลักษณ์ของประเทศออสเตรีย
หมวดหมู่:ธงในประเทศออสเตรีย
ลันท์แดร์แบร์เกอ ลันท์อัมชโตรเมอ

เพลงชาติออสเตรีย (Bundeshymne der Republik Österreich) หรือที่รู้จักกันในนามตามวรรคแรกว่า "ลันท์แดร์แบร์เกอ ลันท์อัมชโตรเมอ" (Land der Berge, Land am Strome; pron; "แดนแห่งขุนเขา แดนริมฝั่งแม่น้ำ") ถูกนำมาใช้ใน ค.ศ. 1946 เดิมนั้นทำนองได้รับการประพันธ์โดยว็อล์ฟกัง อมาเดอุส โมทซาร์ท แต่ในปัจจุบันยังคงเป็นที่ถกเถียงในหมู่นักประพันธ์หลายคน (โดยบางครั้งอาจเป็นของโยฮันน์ ฮ็อลแซร์ เป็นส่วนใหญ่) ทำนองถูกประกอบกับเนื้อร้องซึ่งได้รับการประพันธ์โดยเปาลา ฟ็อน เพรราดอวิช ในปีถัดมา 
ทำนองของเพลงนี้คือเพลง KV 623 "Freimaurerkantate" ผลงานชิ้นสุดท้ายที่สมบูรณ์ที่สุดของโวล์ฟกัง อะมาเดอุส โมซาร์ท คีตกวีชื่อดังของออสเตรีย ซึ่งได้ประพันธ์ไว้เมื่อวันที่ 17 พฤศจิกายน พ.ศ. 2334 ก่อนที่เขาจะเสียชีวิตเพียง 19 วัน  ต่อมาส่วนหนึ่งของบทเพลงนี้ได้ปรากฏอยู่ในผลงานชื่อ "Chain Song" ของโยฮันน์ โฮลเซอร์ (Johann Holzer) ซึ่งต่อมาทำนองเพลงนี้เองก็ได้นำมาใช้ทำนองของเพลงชาติออสเตรีย 
สำหรับเนื้อร้องนั้นเป็นผลงานของนักประพันธ์ชาวออสเตรียชื่อ พอลลา ฟอน เปรราโดวิช (Paula von Preradovic)
เพลงนี้ได้รับการรับรองให้เป็นเพลงชาติออสเตรียอย่างเป็นทางการเมื่อวันที่ 22 ตุลาคม พ.ศ. 2489

**เนื้อร้อง**

**สื่อ**

**แหล่งข้อมูลอื่น**
 แหล่งรวบรวมข้อมูลและไฟล์เสียง-  เพลงชาติออสเตรีย "ลันด์เดอร์แบร์เกอ ลันด์อัมชโตรเมอ" - Himnuszok-  เพลงชาติออสเตรีย "ลันด์เดอร์แบร์เกอ ลันด์อัมชโตรเมอ" (MP3)-  เพลงชาติออสเตรีย "ลันด์เดอร์แบร์เกอ ลันด์อัมชโตรเมอ" (MIDI) date=2006-03-16 
 วีดิทัศน์-  ลันด์เดอร์แบร์เกอ ลันด์อัมชโตรเมอ - สถานีโทรทัศน์แห่งชาติออสเตรีย (ORF)
ออสเตรีย
หมวดหมู่:สัญลักษณ์ของประเทศออสเตรีย
หมวดหมู่:เพลงภาษาเยอรมัน
รายชื่อธงในประเทศออสเตรีย

นี่คือธงต่าง ๆ ที่ใช้ในประเทศออสเตรีย สำหรับข้อมูลเกี่ยวกับธงชาติ ดูที่ ธงชาติออสเตรีย

**ธงชาติ**

**ธงประจำตำแหน่ง**

**ธงประจำรัฐ**


**ธงในอดีต**

**ธงชาติ**

**พระอิสริยยศ**
หมวดหมู่:ธงในประเทศออสเตรีย
ออสเตรีย
คณะรัฐมนตรีไทย คณะที่ 44

คณะรัฐมนตรี คณะที่ 44 ของไทย (5 สิงหาคม พ.ศ. 2529 – 4 สิงหาคม พ.ศ. 2531)
พลเอก เปรม ติณสูลานนท์ เป็นนายกรัฐมนตรี ประกาศพระบรมราชโองการ เมื่อวันที่ 5 สิงหาคม พ.ศ. 2529 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงลงพระปรมาภิไธยในประกาศ นายอุกฤษ มงคลนาวิน เป็นผู้ลงนามรับสนองพระบรมราชโองการ

**รายชื่อคณะรัฐมนตรี คณะที่ 44 ของไทย**

**การปรับปรุงคณะรัฐมนตรี**
 วันที่ 6 พฤศจิกายน พ.ศ. 2529 ทรงพระกรุณาโปรดเกล้าฯ ให้รัฐมนตรีพ้นจากตำแหน่งและตั้งรัฐมนตรีดังต่อไปนี้
# นายมนตรี พงษ์พานิช พ้นจากตำแหน่งรัฐมนตรีช่วยว่าการกระทรวงมหาดไทย ไปดำรงตำแหน่งรัฐมนตรีว่าการกระทรวงพาณิชย์ สืบแทนร้อยตำรวจเอก สุรัตน์ โอสถานุเคราะห์ รัฐมนตรีว่าการกระทรวงพาณิชย์ ซึ่งได้ลาออกจากตำแหน่ง เมื่อวันที่ 7 พฤศจิกายน 2529
# นายสันติ ชัยวิรัตนะ เป็นรัฐมนตรีช่วยว่าการกระทรวงมหาดไทย- วันที่ 26 พฤศจิกายน พ.ศ. 2529 ทรงพระกรุณาโปรดเกล้าฯ แต่งตั้งให้นายไสว พัฒโน เป็นรัฐมนตรีช่วยว่าการกระทรวงมหาดไทย- วันที่ 27 กรกฎาคม พ.ศ. 2530 ทรงพระกรุณาโปรดเกล้าฯ แต่งตั้งให้นายอรุณ ภานุพงศ์ เป็นรัฐมนตรีประจำสำนักนายกรัฐมนตรี สืบแทนนายจิรายุ อิศรางกูร ณ อยุธยา รัฐมนตรีประจำสำนักนายกรัฐมนตรี ซึ่งได้ลาออกจากตำแหน่ง

**การสิ้นสุดของคณะรัฐมนตรีคณะที่ 44 ของไทย**
คณะรัฐมนตรีคณะนี้ สิ้นสุดลงเพราะมีพระบรมราชโองการประกาศยุบสภาผู้แทนราษฎร ต่อมาได้มีการเลือกตั้งสมาชิกสภาผู้แทนราษฎร ทำให้คณะรัฐมนตรีที่บริหารงานอยู่ต้องพ้นจากตำแหน่งไปตามวาระ

**อ้างอิง**

**แหล่งข้อมูลอื่น**
  คณะรัฐมนตรีคณะที่ 44 จากสำนักเลขาธิการคณะรัฐมนตรี date=2007-11-27 -  ลำดับความเป็นมาของคณะรัฐมนตรีไทย จากสำนักเลขาธิการคณะรัฐมนตรี date=2012-02-14 
หมวดหมู่:คณะรัฐมนตรีไทย
หมวดหมู่:เปรม ติณสูลานนท์
ยูเรเนียม (วงดนตรี)

ยูเรเนียม (Uranium) เป็นวงดนตรีเฮฟวีเมทัลสัญชาติไทย มีสมาชิกทั้งหมด 5 คน และ 3 คน ในชุดที่สอง ออกอัลบั้มมาทั้งหมด 2 ชุด ระหว่างปี พ.ศ. 2534 - พ.ศ. 2536

**ประวัติ**
ยูเรเนียม มีนักร้องนำคือ (ปู) อานนท์ สายแสงจันทร์ มีผลงานชุดแรกชื่อชุด ปฏิกิริยาร็อค ในปี พ.ศ. 2535 สังกัดกับค่าย เอสพี ศุภมิตร อันเป็นบริษัทของช่อง 3 มีเพลงที่ได้รับความนิยม คือ ปฏิกิริยา หัวจิตหัวใจ และ ปรากฏการณ์ฝน เป็นต้น ในระหว่างนี้มีข่าวออกมาว่า ปู เป็นแฟนกับ พาเมล่า เบาว์เด้น นักร้องสาวค่ายเดียวกันที่ออกอัลบั้มเป็นชุดแรกด้วย 
จากนั้นในปี พ.ศ. 2536 สมาชิกในวงเหลือเพียง 3 คน ได้ออกอัลบั้มชุดที่สอง คือ อัด-สะ-จอ-รอ-หัน มีเพลงที่ได้ความนิยมคือ อัด-สะ-จอ-รอ-หัน  และ สมควรตาย
ยูเรเนียม ออกอัลบั้มมาทั้งหมด 2 ชุด ไม่ถือว่าประสบความสำเร็จมากนักเมื่อเทียบกับวงเฮฟวี่เมทัลในยุคเดียวกัน อย่าง ไฮ-ร็อก หรือ หิน เหล็ก ไฟ
จากนั้นสมาชิกในวงก็แยกย้ายกันออกไปทำงานของตัวเอง เช่น ปู และ (ต๋อง) สมทบ สมมีชัย  มือเบสก็ออกไปตั้งวงแบล็คเฮด ในแนวอัลเทอร์เนทีฟ ในปี พ.ศ. 2538 ซึ่งประสบความสำเร็จกว่า

**ผลงาน**

**ปฏิกิริยาร็อค (พ.ศ. 2535)**
#	 ปฏิกิริยา (3:54)
#	 ธาตุแท้ (4:37)
#	 ให้หมดเลย (3:59)
#	 จะฝ่าฟัน (3:21) 
#	 ถึงเวลาแล้ว (3:20)
#	 หัวจิตหัวใจ (4:00)
#	 มีอะไรบ้างไหม (3:53)
#	 ปรากฏการณ์ฝน (4:12)
#	 รักสูตรใหม่ (3:30)
#	 ลูกผู้ชาย (3:18)

**อัด-สะ-จอ-รอ-หัน (พ.ศ. 2536)**
# อัด-สะ-จอ-รอ-หัน (3:54)
# สวมเขา (4:12)				
# ดักดาน (4:27)				
# ทะลุ-ทะลวง (3:27)			
# ห่วยแตก (3:59)				
# สมควรตาย (3:38)				
# สับแหลก (4:34)				
# หัวใจเถื่อน (3:52)				
# เอาไปเผาไฟ (3:37)				
# กำแพงเมืองจีน (4:05)				
หมวดหมู่:กลุ่มดนตรีเฮฟวีเมทัลสัญชาติไทย
หมวดหมู่:กลุ่มดนตรีไทยในยุค 1990
หมวดหมู่:ศิลปินสังกัดเอสพี ศุภมิตร
คาไลโดสโคป (วงดนตรี)

คาไลโดสโคป (Kaleidoscope) เป็นวงดนตรีเฮฟวีเมทัลสัญชาติไทยวงแรก ๆ ที่เติบโตมาจากยุคดนตรีในแคมป์ทหารอเมริกัน (จีไอ) ก่อตั้งเมื่อปี พ.ศ. 2512  มีสมาชิกคนสำคัญ คือ ต้อม อิราวัต บุนนาค ผู้ก่อตั้งวง โดยเป็นมือเบสของวงมาตั้งแต่แรกเริ่ม, เอ็ดเวิร์ด แวนโซ (ทุย) นักร้องนำเสียงแหบเสน่ห์ เจ้าของฉายา "ร็อด สจ๊วตเมืองไทย" และ ศิริศักดิ์ ศิริโชตินันท์ มือกีตาร์ของวง ซึ่งเป็นมือกีตาร์ระดับชั้นแนวหน้าคนหนึ่งของประเทศ ที่รู้จักดีในชื่อของ "หมู คาไลโดสโคป"
วง คาไลโดสโคป มีผลงานอัลบั้มคัฟเวอร์เพลงสากล 3 ชุด และไทยสากล 2 ชุด  คือ "กระชากใจ" ในปี พ.ศ. 2535 มีเพลงที่ได้รับความนิยม ได้แก่ กระชากใจ เพลงร็อคมันส์ที่กลายเป็นคำฮิตติดปากวัยรุ่นในยุคนั้น กับ เพราะเรานั้น...คู่กัน ซึ่งเป็นเพลงประกอบโฆษณาคอฟฟี่เมต และกลายเป็นเพลงร็อกประจำวงที่ได้รับความนิยมตลอดกาล  ส่วนผลงานชุดที่สอง คือ "เหนือกาลเวลา" ในปี พ.ศ. 2537 กับทางค่ายรถไฟดนตรี มีเพลง เหนือกาลเวลา ที่ได้รับความนิยม
ปี พ.ศ. 2559 คาไลโดสโคป ได้ออกซิงเกิลใหม่ 2 เพลง คือเพลง อีกสักครั้ง และเพลง ใจไม่แพ้ โดยอิราวัติ บุนนาค หัวหน้าวงทำหน้าที่โปรดิวเซอร์ของ 2 เพลงนี้ และศรายุทธ สุปัญโญ ทำหน้าที่เอ็กเซ็กคิวทีฟโปรดิวเซอร์ แต่งเนื้อร้องโดย ภูษิต ศศิธรานนท์
ปี พ.ศ. 2560 เอ็ดเวิร์ด แวนโซ ได้เข้าร่วมแข่งขันรายการเดอะวอยซ์ไทยแลนด์ ซีซั่นที่ 6 ทางช่อง 3 แต่ไม่ผ่านในรอบ Knockout
เมื่อวันที่ 25 มิถุนายน พ.ศ. 2565 เอ็ดเวิร์ด แวนโซ นักร้องนำของวง ได้เสียชีวิตอย่างสงบ ณ เวลา 00:13 น. เนื่องจากโรคมะเร็งปอดที่รักษามาอย่างยาวนาน

**ผลงาน**

**อัลบั้ม**
 คาไลโดสโคป (พ.ศ. 2521)- Medley Smoke (พ.ศ. 2523)- 1984 (พ.ศ. 2527)- กระชากใจ (พ.ศ. 2535)
**รายชื่อเพลง
**
****รายชื่อนักดนตรี
***Edward Vanzo - ร้องนำ
***ศิริศักดิ์ ศิริโชตินันท์ - กีตาร์ (อดีตไฮร็อค-อิทธิ)
***อิรวัติ บุนนาค - เบส
***อรรถพร ชูโต - คีย์บอร์ด (ต่อมาไปอยู่กับวงมาโนช พุฒตาล)
***สมพณ ปานชื่อ - กลอง- เหนือกาลเวลา (ธันวาคม พ.ศ. 2537)

**ซิงเกิล**
 ใจไม่แพ้ (มีนาคม พ.ศ. 2559)- อีกสักครั้ง (มีนาคม พ.ศ. 2559)

**คอนเสิร์ต**
 คอนเสิร์ต รำลีก ชักกี้ ธัญญรัตน์ (31 พฤษภาคม 2551)- คอนเสิร์ต จุดประกาย คอนเสิร์ต ซีรีส์ # 37 ตอน “พลังรักในเพลงร็อก (14 กุมภาพันธ์ 2553)- คอนเสิร์ต ร็อก ดาว คอนเสิร์ต (7 กันยายน 2553)- คอนเสิร์ต CHARITY ROCK CONCERT BY MARMALADE CLUB (17 พฤศจิกายน 2555)
*คอนเสิร์ต 70 ปี แหลม มอริสัน เปิดกรุตำนานร็อค (20 สิงหาคม 2557)- คอนเสิร์ต Music For Friend (21 กุมภาพันธ์ 2558)- คอนเสิร์ต The Sun & Friends (17 ตุลาคม 2558)- คอนเสิร์ต 70's Once More (29 กรกฎาคม - 11 สิงหาคม 2561)- คอนเสิร์ต ชีวิตสัมพันธ์ Rock On The Beach (11 มกราคม 2562)- คอนเสิร์ต JAM FOR LAM (28 กุมภาพันธ์ 2565)- คอนเสิร์ต Live Music Benefit For Lam Morrison (20 สิงหาคม 2565)

**อ้างอิง**

**แหล่งข้อมูลอื่น**
  ฟังเพลงในอัลบั้ม กระชากใจfix-attempted=yes -  ฟังเพลงในอัลบั้ม เหนือกาลเวลา date=2007-12-16 
หมวดหมู่:กลุ่มดนตรีเฮฟวีเมทัลสัญชาติไทย
หมวดหมู่:กลุ่มดนตรีไทยในยุค 1960
หมวดหมู่:กลุ่มดนตรีไทยในยุค 1970
หมวดหมู่:กลุ่มดนตรีไทยในยุค 1980
หมวดหมู่:กลุ่มดนตรีไทยในยุค 1990
หมวดหมู่:กลุ่มดนตรีไทยที่ก่อตั้งในปี พ.ศ. 2512
ภาษาปาลา

ภาษาปาลา เป็นภาษาตระกูลอินโด-ยุโรเปียนที่ตายแล้ว พบในจารึกอักษรรูปลิ่ม ชื่อในภาษาฮิตไตน์ของภาษานี้คือ palaumnili, หมายถึง "ของประชาชนแห่งปาลา" คาดว่าดินแดนปาลาอยู่ทางตะวันออกเฉียงเหนือของบริเวณที่ชาวฮิตไตน์อาศัยอยู่ ซึ่งปัจจุบันอยู่ในประเทศตุรกี บริเวณดังกล่าวถูกยึดครองโดยชาวกัสกัส เมื่อ 957 ปีก่อนพุทธศักราช ทำให้ภาษาปาลากลายเป็นภาษาตาย 
เอกสารของชาวฮิตไตน์อ้างถึงข้อความภาษาปาลาในการกล่าวถึงเทพเจ้าซาปาร์วาทั้งหมด 21 ข้อความ เทพเจ้าซาปาร์วาเป็นเทพที่ชาวปาลานับถือในฐานะเทพเจ้าแห่งท้องฟ้า โดยเรียกในภาษาของตนว่าเทพทิยัซ ส่วนในภาษาลูเวียเรียกเทพทิวัซ 
ในการเปรียบเทียบระหว่างภาษาอินโด-ยุโรเปียนโบราณ ภาษาฮิตไตน์โบราณมีการใช้ปัจจัยแสดงความเป็นเจ้าของเอกพจน์ -as ในช่วง 1057 ปีก่อนพุทธศักราช (เทียบได้กับ *-os ในภาษาอินโดขยุโรเปียนดั้งเดิม) ในขณะที่จารึกอักษรรูปลิ่มภาษาลูเวียใช้ปัจจัยคุณศัพท์ -ssa ส่วนภาษาปาลาใช้ปัจจัยแสดงความเป็นเจ้าของ -as และปัจจัยคุณศัพท์ -asa ภาษาปาลามีการแบ่งเพศแบบเดียวกับภาษาฮิตไตน์คือแบ่งเป็นนามมีชีวิตและไม่มีชีวิต รูปแบบการใช้สรรพนามก็เป็นแบบเดียวกัน
ปาลา
ภาษายิวเยเมน

ภาษายิวเยเมน (Yemenite Hebrew;עברית תימנית;יעמעניטע עבֿרית)หรือภาษาฮีบรูเตมานี (טעמאַני עבֿרית) เป็นระบบการออกเสียงของภาษาฮีบรูในไบเบิลและวรรณคดีที่ใช้โดยชาวยิวในเยเมน  ชาวยิวเยเมนนำภาษานี้เข้ามาสู่อิสราเอลโดยการอพยพ ซึ่งการอพยพครั้งแรกเกิดขึ้นเมื่อ พ.ศ. 2425 นักวิชาการบางส่วนเชื่อว่า ภาษานี้ได้รับอิทธิพลจากภาษาอาหรับแบบเยเมนมาก แต่บางคนเช่น Yosef Gafih ไม่เห็นด้วย ในบรรดาภาษาฮีบรูทุกสำเนียงที่ยังใช้อยู่ในปัจจุบัน ภาษายิวเยเมนเป็นภาษาที่ยังคงลักษณะของภาษาฮีบรูโบราณไว้ได้มากที่สุด โดยออกเสียงของพยัญชนะทุกตัวแยกออกจากกันได้หมด ยกเว้น ס sāmeḵ and ש śîn ที่ออกเสียงเป็น /s/เหมือนกัน  
ภาษายิวเยเมนได้รับอิทธิพลหรือสืบทอดมาจากภาษาฮีบรูในบาบิโลเนีย เอกสารเก่าสุดของภาษานี้แสดงระบบเครื่องหมายสระของภาษาฮีบรูในบาบิโลเนียมากกว่าภาษาฮีบรูติเบอเรีย

**อ้างอิง**
 isbn=0-521-55634-1
*S. Morag, 'Pronunciations of Hebrew', Encyclopaedia Judaica XIII, 1120–1145
*publisher=Academy of the Hebrew Language- Yeivin, I., The Hebrew Language Tradition as Reflected in the Babylonian Vocalization: Jerusalem 1985 (Hebrew)

**แหล่งข้อมูลอื่น**
 BIBLICAL HEBREW date=2015-04-28  - Sana'ani Yemenite Pronunciation of Hebrew-  TORATH MOSHE - Information on Yemenite Jews- Pronunciation Chart page 1 date=2012-02-18 - Pronunciation Chart page 2 date=2012-02-18 - Rabbi Evin Sapir's Account of Yemenite Hebrew date=2011-06-07 - Hebrew Expressions used by Temanim in conversation date=2011-06-07 
ยิวเยเมน
ยิวเยเมน
วูล์ฟแพ็ค

วูล์ฟแพ็ค (Wolfpack) วงดนตรีสัญชาติไทย เป็นการรวมตัวของนักดนตรีจากวงต่าง ๆ 4 คน โดยมีความหมายถึง ฝูงหมาป่าที่ออกล่าเหยื่อเป็นกลุ่ม และสามัคคีกัน  มีสมาชิกคนสำคัญ ได้แก่ นล สิงหลกะ (อ๋อ) มือกลอง และ รณภพ อรรคราช (เต้ย) มือกีตาร์ จากวงอินคา ร่วมด้วย ประภาคาร วงศ์ช่างหล่อ มือเบส  และ วรวิทย์  แสงสีดา (แบน)  กีต้าร์/คีย์บอร์ด/เปียโน โดยมีศิริพันธ์  เจริญรัตน์ เป็นโปรดิวเซอร์ ควบคุมการผลิตผลงานของอัลบั้ม
วูล์ฟแพ็ค ออกอัลบั้มชื่อเดียวกับวงในต้นปี พ.ศ. 2539 กับค่ายเอ็มสแควร์  มีทั้งหมด 11 เพลง โดยเป็นดนตรีฮาร์ดร็อก ย้อนยุคในทศวรรษที่ 60 และ 70 มีเพลงที่ได้รับความนิยม คือ ไม่ (ใช่ของเรา), คำ (บางคำ), เธอ (ผู้เดียว)  และในต้นปี พ.ศ. 2540 วูล์ฟแพ็คก็ได้ทำเพลงประกอบภาพยนตร์ไทยเรื่อง 2499 อันธพาลครองเมือง
วูล์ฟแพ็ค มีอัลบั้มออกมาจำนวน 4 อัลบั้มคือ
# วูล์ฟแพ็ค Wolfpack (พ.ศ. 2539)
# วูล์ฟแพ็ค Acoustic Light (เพลงจากอัลบั้มเต็มในรูปแบบ acoustic)
# วูล์ฟแพ็ค อัลบั้มเพลงประกอบภาพยนตร์ 2499 อันธพาลครองเมือง 
# วูล์ฟแพ็ค HEART BREAKING WOLFPACK

**ผลงานอัลบั้ม**

**Wolfpack (พ.ศ. 2539)**
# 	ไม่ (ใช่ของเรา)
# 	เธอ (ผู้เดียว)
# 	ทาง (ที่ขีดไว้)
# 	คือ (บรรเลง)
# 	แค่ (เปิดใจ)
# 	คำ (บางคำ)
# 	สู้ (เพื่อตัวเราเอง)
# 	คว้า (ความฝัน)
# 	เพื่อน (เก่า)
# 	ไม่ (ใช่ของเรา) (Single Edit)
# 	จบ

**Acoustic Light**
# 	เธอ...(ผู้เดียว)
# 	แค่...(เปิดใจ)
# 	คำ...(บางคำ)
# 	เพื่อ...(เธอเท่านั้น)
# 	เพื่อน...(เก่า)
# 	สู้...(เพื่อตัวเรา)
# 	ไม่...(ใช่ของเรา)
# 	ก็...(เพราะเธอ)
# 	ทาง...(ที่ขีดไว้)
# 	จบ...(-)

**อัลบั้มเพลงประกอบภาพยนตร์ 2499 อันธพาลครองเมือง**
# 	7 วันที่ฉันเหงา
# 	อย่ามาใกล้ฉัน
# 	แค่คำว่ารัก
# 	สิ่งสุดท้าย
# 	อันธพาล
# 	7 วันที่ฉันเหงา (ดนตรีฝึกร้อง)
# 	อย่ามาใกล้ฉัน  (ดนตรีฝึกร้อง)
# 	แค่คำว่ารัก  (ดนตรีฝึกร้อง)
# 	สิ่งสุดท้าย  (ดนตรีฝึกร้อง)
# 	อันธพาล  (ดนตรีฝึกร้อง)

**HEART BREAKING WOLFPACK**
# 	ก็ (เพราะเธอ)
# 	เธอ (ผู้เดียว)
# 	คำ (บางคำ)
# 	แค่คำว่ารัก
# 	อย่ามาใกล้ฉัน
# 	เพื่อ (เธอเท่านั้น)
# 	เธอ (ผู้เดียว)
# 	คว้า (ความฝัน)
# 	ไม่ (ใช่ของเรา)
# 	แค่ (เปิดใจ)
# 	สิ่งสุดท้าย
# 	จบ

**ดูเพิ่ม**
 อินคา

**อ้างอิง**
หมวดหมู่:กลุ่มดนตรีร็อกสัญชาติไทย
หมวดหมู่:กลุ่มดนตรีไทยในยุค 1990
ภาษาลันนัง

ภาษาลันนัง(咱人話, หรือ 咱儂話),  หรือ 'Lan-nang-oé', เป็นสำเนียงของภาษาจีนฮกเกี้ยนในฟิลิปปินส์ ชื่อ lan-nang-oé หมายถึง ' ภาษา (oé)ของประชาชน (lâng) ของเรา (lán) ' เป็นสำเนียงแม่ของสำเนียงเซียแมนหรืออมอย ใช้พูดในชุมชนชาวจีนในฟิลิปปินส์ ได้รับอิทธิพลจากภาษาตากาล็อก ภาษาสเปน และภาษาจีนกวางตุ้ง มีผู้พูดเป็นภาษาแม่ราว 592,200 คนหรือ 98.5% ของชาวจีนในฟิลิปปินส์ทั้งหมด 

**อ้างอิง**
ลันนัง
ลันนัง
ภาษาบราฮุอี

ภาษาบราฮุอี () เป็นภาษาตระกูลดราวิเดียนที่พูดโดยชาวบราฮุอีบางส่วน โดยหลักมีผู้พุดในบริเวณตอนกลางของแคว้นบาโลชิสถาน ประเทศปากีสถาน และมีชุมชนขนาดเล็กกระจายทั่วพื้นที่อิหร่าน, อัฟกานิสถาน และเติร์กเมนิสถาน และโดยชาวบราฮุอีที่อยู่ต่างประเทศในอิรัก, กาตาร์ และสหรัฐอาหรับเอมิเรตส์ ภาษานี้เป็นภาษาที่อยู่ห่างจากประชากรที่พูดภาษาตระกูลดราวิเดียนที่ใกล้ที่สุดในอินเดียใต้ด้วยระยะทางมากกว่า km 
เป็นภาษากลุ่มดราวิเดียนที่ได้รับอิทธิพลจากภาษากลุ่มอิหร่านมาก เช่นจากภาษาบาโลจ เชื่อว่าเป็นส่วนที่เหลืออยู่ของภาษากลุ่มดราวิเดียนที่เคยแพร่กระจายในบริเวณดังกล่าว ก่อนที่ชาวอารยันจะอพยพเข้ามา นักวิชาการบางส่วนเชื่อว่า ชาวบราฮุอีเป็นลุกหลานของกลุ่มชนที่เจ้าของอารยธรรมลุ่มแม่น้ำสินธุ ขณะที่สมมติฐานอื่นเชื่อว่าภาษานี้เกิดจากการกลมกลืนกันของภาษากลุ่มดราวิเดียนและอินโด-อารยันในยุคก่อนพระเวท

**อักขรวิธี**

**อัหษรเปอร์เซีย-อาหรับ**
ภาษาบราฮุอีเป็นภาษาตระกูลดราวิเดียนภาษาเดียวที่ไม่ได้เขียนด้วยอักษรฐานพราหมี แต่ใช้อักษรอาหรับตั้งแต่ครึ่งหลังของคริสต์ศตวรรษที่ 20:

**อักษรละติน**
เมื่อไม่นานมานี้ มีการประดิษฐ์อักษรวิธีฐานละตินชื่อว่า Brolikva (ชื่อย่อของ Brahui Roman Likvar) โดยคณะกรรมการภาษาบราฮุอีประจำมหาวิทยาลัยบาโลชิสถานที่เควตตาและใช้งานในหนังสือพิมพ์ Talár
ข้างล่างนี้คืออักขรวิธี Bráhuí Báşágal Brolikva แบบใหม่:

**ตัวอย่าง**

**ไทย**
มนุษย์ทั้งหลายเกิดมามีอิสระและเสมอภาคกันในเกียรติศักดิ์และสิทธิ ต่างมีเหตุผลและมโนธรรม และควรปฏิบัติต่อกันด้วยเจตนารมณ์แห่งภราดรภาพ

**อักษรอาหรับ**
مُچَّا اِنسَاںک آجو او اِزَّت نَا رِد اَٹ بَرےبَر وَدِى مَسُّنو. اوفتے پُهِى او دَلِىل رَسےںگَانے. اَندَادے وفتے اَسِ اےلو تون اِىلُمِى اے وَدِّفوئِى اے.

**อักษรละติน**
Muccá insáńk ájo o izzat ná rid aŧ barebar vadí massuno. Ofte puhí o dalíl raseńgáne. andáde ofte asi elo ton ílumí e vaddifoí e.

**อ้างอิง**

**ข้อมูล**
access-date=2010-06-29
*pages=241–374 
*Bray, Denys. The Brahui Language, an Old Dravidian Language Spoken in Parts of Baluchistan and Sind: Grammar. Gian Publishing House, 1986. 
*doi=10.2143/SI.16.2.2014604 
*jstor=985488 
*Cite book|title= The Dravidian Languages |last= Krishnamurti |first= Bhadriraju |year= 2003 |publisher= Cambridge University Press |isbn= 978-0-521-77111-5 |url=https://books.google.com/books?id=54fV7Lwu3fMC
*oclc=435877932
*s2cid=161638780
*oclc=38198091
*s2cid=165751802

**แหล่งข้อมูลอื่น**
บราฮุอี
บราฮุอี
บราฮุอี
ภาษาโทรจัน

ภาษาโทรจัน เป็นภาษาโบราณใช้พูดในเมืองทรอย ซึ่งถูกทำลายลงเมื่อราว 657 ปีก่อนพุทธศักราช ในสงครามโทรจัน เป็นภาษาที่ไม่มีการบันทึกไว้เลย มีการพบตราประทับภาษาฮิตไตน์ในบริเวณกรุงทรอยเมื่อ พ.ศ. 2538 มีอายุราว 732 ปีก่อนพุทธศักราช และพบจดหมายภาษาลูเวีย ภาษาลูเวียเป็นภาษากลางในจักรวรรดิฮิตไตน์ ซึ่งอาจสืบทอดมาสู่กรุงทรอยได้ทางหนึ่ง หลักฐานของชาวกรีกแสดงหลักฐานเกี่ยวกับภาษาในกรุงทรอย ดังนี้- ในวรรณคดี “อีเลียด” แสดงถึงการพูดภาษาที่แตกต่างกันและต้องการล่าม - ในเรื่องของเทพีอะโฟรไดท์ แสดงประวัติของเธอในการล่อลวงเจ้าชายอันคีเชสแห่งโทรจัน โดยเจ้าชายกล่าวอ้างว่ามาจากดินแดนเพื่อนบ้านคือฟริเจีย แต่พูดได้สองภาษา พูดภาษาของตนได้ดีพอๆกับภาษาฟริเจีย 
อย่างไรก็ตามในวรรณคดีอีเลียด ชาวทรอยได้สนทนาโต้ตอบกับชาวกรีกได้อย่างไม่ยากเย็นนัก แต่อาจเกิดจากการปรับเปลี่ยนของผู้เขียนและผู้แปลในยุคต่อมาก็ได้ 

**ทฤษฎีลูเวีย**
ไม่มีหลักฐานเพียงพอสำหรับการกำหนดภาษาของทรอยจนกระทั่ง พ.ศ. 2538 เมื่อพบตราประทับในยุคฮิตไตต์ตอนปลาย อายุราว 732 ปีก่อนพุทธศักราช แสดงว่าลูเวียในสมัยโบราณรู้จักกันในชื่อทรอย และภาษาลูเวียนี้เคยเป็นภาษากลางของจักรวรรดิฮิตไตต์ ชื่อของชาวทรอยในอีเลียดอย่างน้อย 9 คนไม่ใช่ภาษากรีก และน่าจะเป็นภาษาในเอเชียไมเนอร์ก่อนเปลี่ยนไปใช้ภาษากรีก  นักภาษาศาสตร์ส่วนใหญ่ยอมรับว่าภาษาลูเวียเป็นภาษาของทรอย  แต่บางคนมีความเห็นว่าภาษาลูเวียอาจจะเป็นภาษาราชการ โดยมีภาษาอื่นๆใช้พูดในชีวิตประจำวัน .

**อ้างอิง**
 Dalby,Andrew. 2006. Rediscovering Homer.Norton, New York, London ISBN=0393057887 pp. 129-133.- Latacz, Joachim . 2004.Troy and Homer: towards a solution of an old mystery. Oxford University Press, Oxford ISBN=0199263086, pp. 49-72.- Ross, Shawn A., "Barbarophonos: Language and Panhellenism in the Iliad," Classical Philology 100 (2005), pp. 299–316.- Watkins, Calvert (1986), "The language of the Trojans" in Troy and the Trojan War: a symposium held at Bryn Mawr College, October 1984 ed. M. J. Mellink. Bryn Mawr.
ทโรจัน
โทรจัน

โทรจัน (Trojan) ตามศัพท์หมายถึง "แห่งเมืองทรอย" (Troy) อาจหมายถึง- สงครามเมืองทรอย
** ม้าโทรจัน กลยุทธ์ของทหารกรีกที่ใช้ตีเมืองทรอย- ภาษาโทรจัน เป็นภาษาโบราณใช้พูดในเมืองทรอย- ม้าโทรจัน (คอมพิวเตอร์) โปรแกรมคอมพิวเตอร์ที่เข้าทำลายระบบคอมพิวเตอร์คล้ายกับไวรัสคอมพิวเตอร์- โทรจัน (ถุงยางอนามัย) หรือ โทรเจิน ถุงยางที่มียอดจำหน่ายมากสุดในสหรัฐอเมริกา เริ่มวางจำหน่ายครั้งแรกในปี  พ.ศ. 2463 (ค.ศ. 1920)- ที-28 โทรจาน เครื่องบินฝึกชั้นสูง
หมู่เกาะอินเดียตะวันออกของเนเธอร์แลนด์

หมู่เกาะอินเดียตะวันออกของเนเธอร์แลนด์ (Dutch East Indies หรือ Netherlands East Indies; Nederlands-Indië; Hindia-Belanda) คืออาณานิคมซึ่งอยู่ในการควบคุมของอดีตบริษัทอินเดียตะวันออกของเนเธอร์แลนด์ ซึ่งต่อมาอยู่ภายใต้การบริหารของรัฐบาลเนเธอร์แลนด์ตั้งแต่คริสต์ศตวรรษที่ 19 และกลายเป็นประเทศอินโดนีเซียในปัจจุบัน

**ภูมิหลัง**
บริษัทอินเดียตะวันออกของเนเธอร์แลนด์ (เฟโอเซ) ได้รับการก่อตั้งขึ้นในช่วงต้นคริสต์ศตวรรษที่ 17 เพื่อขยายเส้นทางการค้าในเอเชียตะวันออกเฉียงใต้ ในปีค.ศ. 1700 บริษัทได้เข้ามาก่อตั้งอาณานิคมและเริ่มมีอำนาจในหมู่เกาะของภูมิภาคนี้ หลังจากบริษัทล้มละลายในปีค.ศ. 1800 รัฐบาลเนเธอร์แลนด์ก็ได้เข้ามาบริหารอาณานิคมเอง

หมวดหมู่:อดีตอาณานิคมของเนเธอร์แลนด์
หมวดหมู่:อดีตอาณานิคมในทวีปเอเชีย
หมวดหมู่:อดีตอาณานิคมในเอเชียตะวันออกเฉียงใต้
หมวดหมู่:อดีตอาณานิคมในเขตโอเชียเนีย
หมวดหมู่:รัฐสิ้นสภาพในทวีปเอเชีย
หมวดหมู่:รัฐและดินแดนที่ก่อตั้งในปี พ.ศ. 2343
หมวดหมู่:สิ้นสุดในปี พ.ศ. 2485
หมวดหมู่:รัฐและดินแดนที่ก่อตั้งในปี พ.ศ. 2488
หมวดหมู่:สิ้นสุดในปี พ.ศ. 2492
หมวดหมู่:เอเชียตะวันออกเฉียงใต้ภาคพื้นสมุทร
รายชื่อธงประจำรัฐในออสเตรีย

ธงประจำรัฐต่างๆ ของออสเตรีย เป็นธง 2 หรือ 3 ริ้ว ใช้สีต่าง ๆ ตามตราอาร์มของแต่ละรัฐ ตราอาร์มของแต่ละรัฐนั้นอาจจะมีการเพิ่มไปในธงหรือไม่มีก็ได้

**ดูเพิ่ม**
 ธงชาติออสเตรีย- ตราแผ่นดินของออสเตรีย
หมวดหมู่:ธงในประเทศออสเตรีย
หมวดหมู่:รัฐของประเทศออสเตรีย
ออสเตรีย
แม่น้ำเลย

แม่น้ำเลย เป็นแม่น้ำในจังหวัดเลยที่ไหลขึ้นไปทางเหนือจะบรรจบกับแม่น้ำโขงที่อำเภอเชียงคาน และเป็นแม่น้ำสายหลักสำหรับเกษตรกรรมในจังหวัดเลย

**เส้นทางน้ำ**
แม่น้ำเลยเป็นแม่น้ำที่ที่มีต้นกำเนิดมาจากป่าภูหลวง เขตรักษาพันธ์สัตว์ป่าภูหลวง จังหวัดเลย ผ่าน พื้นที่บ้านโนนพัฒนา บ้านเลยตาด ตำบลเลยวังไสย์ อำเภอภูหลวงจังหวัดเลย  ซึ่งในระยะทางการไหลของแม่น้ำเลยไหลผ่านพื้นที่อำเภอภูหลวง อำเภอวังสะพุง อำเภอเมืองเลย และไหลลงสู่แม่น้ำโขงบริเวณพื้นที่บ้านคกมาด  อำเภอเชียงคาน  จังหวัดเลย 

**อ้างอิง**
เลย
เลย
หมวดหมู่:อำเภอภูหลวง
หมวดหมู่:อำเภอวังสะพุง
หมวดหมู่:อำเภอเมืองเลย
หมวดหมู่:อำเภอเชียงคาน
บิ๊กกัน

บิ๊กกัน (Biggun) วงดนตรีเฮฟวีเมทัลสัญชาติไทย มีสมาชิกทั้งหมด 3 คน ได้แก่ รถศึก จันทร์แพทย์รักษ์, อภิสิทธิ์ พงศ์ชัยสิริกุล  และครองพงศ์ วัชรานันท์ ในสังกัดเอสพี ศุภมิตร ทางช่อง 3
บิ๊กกันสร้างความฮือฮาแก่วงการ ด้วยการเป็นวงร็อกที่แต่งตัวแหวกแนวออกไปทางวงอื่น ๆ โดยสวมกางเกงยีนส์ขาสั้นและเสื้อเชิร์ตสีขาวทั้งวง มีเพลงที่ได้การโปรโมทคือ เมืองอะไร ชวนยังไงก็ไม่ไป ทำลาย Rock & Roll เป็นต้น แต่ไม่ประสบความสำเร็จนักในแง่ของยอดขาย  จึงมีผลงานออกมาเพียงชุดเดียว ในปี พ.ศ. 2536 โปรดิวเซอร์ในอัลบั้มคือชัชชัย สุขาวดี (หรั่ง ร็อกเคสตร้า) โดยเนมเคยเล่นเป็นพระเอกเอ็มวีให้กับวงยูเรเนียมในเพลง "สมควรตาย" ก่อนจะถูกแตกแขนงเป็นวงบิ๊กกันและแบลดเฮดในเวลาต่อมา  
จากนั้น สมาชิกจึงได้แยกย้ายกันออกไป  เช่น อภิสิทธิ์ได้ร่วมงานกับวงแบล็คเฮดซึ่งเป็นวงอัลเทอร์เนทีฟ โดยมีอานนท์ สายแสงจันทร์ สมาชิกเก่าวงยูเรเนียมเป็นนักร้องนำ ซึ่งกลับประสบความสำเร็จกว่า

**สมาชิก**
 รถศึก จันทร์แพทย์รักษ์ (พริก) - เบส- อภิสิทธิ์ พงศ์ชัยสิริกุล (เอก) - กีตาร์- ครองพงศ์ วัชรานันท์ (เนม) - ร้องนำ (เสียชีวิต)-  ธีรชัย กฤตยาภัทร (หนุ่มจัง) - กลอง

**อ้างอิง**
หมวดหมู่:กลุ่มดนตรีร็อกสัญชาติไทย
หมวดหมู่:กลุ่มดนตรีเฮฟวีเมทัลสัญชาติไทย
หมวดหมู่:กลุ่มดนตรีไทยในยุค 1990
หมวดหมู่:ศิลปินสังกัดเอสพี ศุภมิตร
รูสเวลต์

รูสเวลต์ หรือ โรสเวลต์ (Roosevelt) เป็นนามสกุลที่มีต้นกำเนิดจากชาวดัตช์ ซึ่งมีความหมายว่าทุ่งดอกกุหลาบ อาจหมายถึง- ทีโอดอร์ รูสเวลต์ ประธานาธิบดีคนที่ 26 ของสหรัฐอเมริกา- แฟรงกลิน ดี. โรสเวลต์ ประธานาธิบดีคนที่ 32 ของสหรัฐอเมริกา
สถานที่- France สถานีแฟรงกลิน ดี. โรสเวลต์ สถานีรถไฟฟ้าปารีส- เกาะรูสเวลต์ ในนครนิวยอร์ก
หลุมพี

หลุมพี (ชื่อวิทยาศาสตร์:  Eleiodoxa conferta (Griff.) Burr. ) เป็นปาล์มชนิดหนึ่ง พวกปาล์มลำต้นสั้นแตกหน่อเป็นกอใหญ่ออกดอกผลแล้วตายไป ขึ้นในที่ลุ่มน้ำขังและป่าพรุ ออกดอกตั้งแต่เดือนมิถุนายน - กันยายน ออกผลตั้งแต่เดือนพฤศจิกายน - มีนาคม ตั้งแต่เริ่มออกช่อดอกจนถึงผลสุก ใช้ระยะเวลา ประมาณ 18 - 20 เดือน
หลุมพี เป็นพืชที่มีความสัมพันธ์ กับระบบนิเวศ ในป่าพรุอย่างเหนียวแน่น โดยสภาพทางธรรมชาติเป็นไม้ชั้นล่างในป่าพรุขึ้นได้และเจริญเติบโตได้ดีในที่มีร่มเงา และต้องมีน้ำขังตลอดปี ลักษณะของต้นหลุมพีออกเป็นกอใหญ่ แต่ละต้นออกผล แต่ละต้นออกผลครั้งเดียวแล้วตาย ต้นอื่นซึ่งเป็นหน่อในกอเดียวกัน จะออกผลหมุนเวียน กันต่อไป ทำให้พื้นที่ยึดครองของหลุมพี ขยายกว้างขึ้นตลอด สามารถเก็บความชื้นและน้ำไว้ได้ ซึ่งเอื้อต่อการดำรงชีวิต ของพืชและสัตว์ชนิดอื่นๆในป่าพรุ ที่ผูกพันเป็น ห่วงโซ่อาหาร เกิดผลดี ต่อระบบนิเวศและสิ่งแวดล้อมโดยรวม อันเป็นปัจจัยหลักในการ ดำรงชีวิตของชุมชนรอบป่าพรุ

**ลักษณะ**
 ใบ ประกอบรูปขนนก ออกเวียนสลับ ยาว300 - 500 ซม. กว้าง 100 - 200 ซม. ก้านใบและกาบใบมีหนามยาวแหลม เรียงเป็นแผง มีใบย่อยมาก ใบย่อยเรียวยาว ปลายแหลม เรียงเป็นระเบียบสองข้างก้านช่อใบ - ดอก เล็กสีแดง ออกเป็นช่อแยกแขนงที่ปลายลำ ยาว 50 -100 ซม. มีกาบหุ้มช่อหลายกาบ - ผล รูปไข่กลับ ปลายตัด กว้าง ยาวประมาณ 2.5 ซม. เปลือกเป็นเกล็ดเล็กๆ เรียงเกยซับกัน มีรสเปรี้ยว นิยมนำมาดอง

**อ้างอิง**
  หลุมพี date=2016-03-04 
หมวดหมู่:วงศ์ย่อยหวาย
อุเทน เตชะไพบูลย์

อุเทน เตชะไพบูลย์ (3 มกราคม พ.ศ. 2456 - 24 พฤศจิกายน พ.ศ. 2550) เป็นคนไทยเชื้อสายจีนที่ในสมัยหนึ่งได้ชื่อว่าเป็นมหาเศรษฐีของเมืองไทย ผู้ก่อตั้งธนาคารศรีนคร และมูลนิธิป่อเต็กตึ๊ง รวมถึงนิคมอุตสาหกรรมบางปู  
นายอุเทน เป็นผู้ร่วมก่อตั้ง บริษัท สุรามหาคุณ ที่ได้สัมปทานในการผลิตและจำหน่ายสุราของโรงงานสุราบางยี่ขัน ในชื่อ “แม่โขง” และ “กวางทอง”  เมื่อ พ.ศ. 2502 ก่อนจะสูญเสียธุรกิจนี้ไปจากการพ่ายแพ้การประมูลให้แก่นายเจริญ สิริวัฒนภักดี นอกจากนี้นายอุเทนยังเป็นผู้ก่อตั้งบริษัท วังเพชรบูรณ์  ผู้ก่อสร้างโครงการเวิลด์เทรดเซ็นเตอร์ (ปัจจุบัน คือ เซ็นทรัลเวิลด์)
นายอุเทน  เกิดในตระกูลแต้ มีบิดาชื่อนายแต้จือปิง (鄭子彬) มารดาชื่อนางไอ๋เหีย (靄霞) โดยก่อนจะเปลี่ยนชื่อเป็น "อุเทน" ได้ใช้ชื่อเดิมว่า  "แต้โหง่วเล้า" (鄭午樓) หรือในภาษาจีนกลางออกเสียงว่า "เจิ้งอู่โหลว" ซึ่งนายอุเทน เป็นบิดาของนายวิรุฬ เตชะไพบูลย์

**การศึกษา**
อุเทน เตชะไพบูลย์ จบมัธยมศึกษาจากโรงเรียนอัสสัมชัญ (อสช 8893) และได้รับพระราชทานปริญญาศิลปศาสตรดุษฎีบัณฑิตกิตติมศักดิ์ จากมหาวิทยาลัยศรีนครินทรวิโรฒ ในปี พ.ศ. 2523 และปรัชญาดุษฎีบัณฑิตกิตติมศักดิ์ สาขาวิชาเศรษฐศาสตร์ จากมหาวิทยาลัยรามคำแหง (พ.ศ. 2534) สังคมสงเคราะห์ศาสตรดุษฎีบัณฑิตกิตติมศักดิ์ จากมหาวิทยาลัยหัวเฉียวเฉลิมพระเกียรติ (พ.ศ. 2545) ครุศาสตรดุษฎีบัณฑิตกิตติมศักดิ์ สาขาบริหารการศึกษา จากสถาบันราชภัฏสวนสุนันทา (พ.ศ. 2546)

**ชีวิตครอบครัว**

**เครื่องราชอิสริยาภรณ์**

**อ้างอิง**
หมวดหมู่:นักธุรกิจชาวไทย
หมวดหมู่:นักการธนาคารชาวไทย
หมวดหมู่:ชาวไทยเชื้อสายจีน
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ภ.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:บุคคลจากโรงเรียนอัสสัมชัญ
หมวดหมู่:ผู้ได้รับปริญญากิตติมศักดิ์จากมหาวิทยาลัยศรีนครินทรวิโรฒ
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:บุคคลจากมหาวิทยาลัยหัวเฉียวเฉลิมพระเกียรติ
หมวดหมู่:บุคคลจากมหาวิทยาลัยราชภัฏสวนสุนันทา
อุเทน เตชะไพบูลย์
หมวดหมู่:สกุลเตชะไพบูลย์